Vastaanottokeskus

Vastaanottokeskuksella (lyh. VOK) on turvapaikanhakijoiden ja pakolaisten vastaanottokeskus. Maahantulijat asuvat siellä ajan, jonka heidän turvapaikka- ja vastaavan asiansa käsittely kestää. Keskus huolehtii turvapaikanhakijoiden vastaanotosta, majoituksesta, palveluista ja odotusaikaa tukevista toiminnoista.

Turvapaikanhakija päätyy vastaanottokeskukseen sen jälkeen, kun hän on tehnyt turvapaikkahakemuksen poliisilaitoksella. Poliisi ilmoittaa uudesta turvapaikanhakijasta vastaanottokeskukseen, joka huolehtii uuden hakijan vastaanotosta ja majoituksesta. Hakija saa keskuksessa ohjaajien järjestämänä tulkin välityksellä tietoa muun muassa vastaanottokeskuksessa asumisesta, toimeentulotukiasioista ja turvapaikkaprosessista. Vastaanottokeskuksessa turvapaikanhakijoille järjestetään työ- ja opintotoimintaa sekä lapsille mahdollisuus koulunkäyntiin. Turvapaikanhakijoilla on ulkomaalaislain mukaan oikeus tehdä ansiotyötä oleskeltuaan maassa kolme kuukautta. Vastaanottokeskuksen palvelut päättyvät turvapaikkahakemuksen käsittelyn jälkeen. Kielteisissä tapauksissa turvapaikkaa hakeneen henkilön tulee poistua vastaanottokeskuksesta viimeistään 30 päivän kuluessa.

Suomen vastaanottokeskukset

Taustaa 
Järjestelmällinen vastaanottotoiminta on melko nuorta. Suomen ensimmäiset varsinaiset vastaanottokeskukset perusti turvapaikanhakijoille Suomen Punainen Risti 1990-luvulla. SPR:n ylläpitämät vastaanottokeskukset avattiin vuonna 2009 Paimioon, Kontiolahdelle Kontioniemen sairaalaan ja Siikajoelle Ruukkiin. Kontiolahdella oli ennestään Paiholan vastaanottokeskus ja Ruukissa oli toiminut jo aiemmin vastaanottokeskus. Paimion vastaanottokeskus lopetti toimintansa vuoden 2011 lopussa. Kontiolahden ja Kontioniemen vastaanottokeskukset suljettiin kesäkuun lopussa vuonna 2012. Punkalaitumen vastaanottokeskuksen toiminta loppui 1. syyskuuta 2014 ja Ruukin 1. marraskuuta 2014. mutta ne avattiin uudelleen syksyllä 2015. Vuonna 2015 Suomen Punainen Risti ylläpiti seitsemää toimipistettä.

Keskusten määrä 
Keskusten lukumäärä riippuu turvapaikanhakijoiden määrästä. Vastaanottokeskusten toimintaa ohjaa Suomessa sisäministeriön alainen Maahanmuuttovirasto. Heinäkuussa 2015 Suomessa oli 18 vastaanottokeskusta ja 18 toimipistettä. Marraskuussa keskuksia oli 72, toimipisteitä noin sata. Vuoden 2016 helmikuussa Suomessa oli 146 vastaanottokeskusta. Lisäksi alaikäisille tarkoitettuja yksiköitä on 76.

Merkittäviä toimijoita vastaanottokeskustoiminnassa
SPR:llä on useita vastaanottokeskuksia ja Pihlajalinna Oy:llä on viisi vastaanottokeskusta.

Eräitä vastaanottokeskuksia marraskuussa 2015 
Espoon Nihtisillan vastaanottokeskus (Luona Oy)
Espoon Otaniemen vastaanottokeskus (Luona Oy)
Forssan vastaanottokeskus (SPR)
Helsingin vastaanottokeskus, Kallion toimipiste
 Helsingin vastaanottokeskus, Punavuoren toimipiste
Joutsenon vastaanottokeskus
Jyväskylän vastaanottokeskus, Kangasvuoren toimipiste
Jyväskylän vastaanottokeskus, Salmirannan toimipiste
Kajaanin vastaanottokeskus
 Kihniön vastaanottokeskus
Lappajärven VOK (Kivitippu), Lappajärvi
Kotkan vastaanottokeskus, Helilä
Kristiinankaupungin vastaanottokeskus (SPR)
Lammin vastaanottokeskus (SPR)
Metsälän vastaanottokeskus, Helsinki
Merikarvian vastaanottokeskus
Mänttä-Vilppulan vastaanottokeskus (SPR)
Oravaisten vastaanottokeskus
 Oravaisten vastaanottokeskus, Pietarsaaren toimipiste
Oulun vastaanottokeskus, Heikinharju
 Oulun vastaanottokeskus, Pudasjärven toimipiste
Rovaniemen vastaanottokeskus (SPR)
 Rovaniemen vastaanottokeskus, Kemin toimipiste (SPR)
 Suonenjoen vastaanottokeskus
Tampereen yksityismajoitusyksikkö (SPR)
 Tarinan vastaanottokeskus, Siilinjärvi
 Toijalan vastaanottokeskus Akaan Toijalassa (Valkokulta)
Turun vastaanottokeskus, Pansio (SPR)
Turun vastaanottokeskus, Punkalaitumen toimipiste (SPR)
Vaasan vastaanottokeskus
Vantaan vastaanottokeskus
Viitasaaren vastaanottokeskus

Järjestyshäiriöt vastaanottokeskuksissa ja niihin liittyvä rikollisuus 
Suomen poliisi ja sisäministeri järjestivät marraskuussa 2015 tiedotustilaisuuden, jossa annettiin tilannekatsaus lisääntyneistä järjestyshäiriöistä vastaanottokeskuksissa ja niiden lähellä. Sen mukaan häiriöihin, väkivallantekoihin ja näpistyksiin olivat syyllistyneet sekä turvapaikanhakijat että kantaväestöön kuuluvat. Tammikuussa 2016 poliisi ilmoitti, että vuonna 2015 turvapaikanhakijoita oli epäiltyinä yhteensä parissakymmenessä raiskaustapauksessa. Siilinjärven Tarinan vastaanottokeskuksessa riideltiin pyykkivuoroista 25.3.2016 ja poliisin putkaan joutui yksi ulkomaalainen mies. Seuraavana päivänä raskaana oleva nainen joutui pahoinpitelyn uhriksi tappelussa. Poliisi otti kiinni kolme 1980-luvulla syntynyttä afgaanimiestä, joita epäillään pahoinpitelystä.

Vuonna 2016 vastaanottokeskuksissa olleiden turvapaikanhakijoiden tekemistä rikoksista tehtiin kaikkiaan 1565 ilmoitusta. Vastaanottokeskusten asukkaiden välillä tapahtuneiden rikosten taustalla oli usein kulttuuriin ja uskontoon liittyviä erimielisyyksiä sekä toisaalta tyytymättömyys vastaanottokeskuksen oloihin, mikä purkautui rikoksina vastaanottokeskuksia ja niiden henkilökuntaa kohtaan.Yli puolet rikoksista epäillyistä olivat Irakin kansalaisia.

Iskut vastaanottokeskuksiin 
Syksyllä 2015 kymmenessä vastaanottokeskuksessa uutisoitiin tulipalo tai läheltä piti -tilanne. Toiminta ei ollut poliisin mukaan järjestelmällistä, vaikka iskut muistuttavatkin toisiaan ja tapahtuivat lyhyellä aikavälillä. Iskujen tekijöiden ei tiedetä olleen yhteydessä toisiinsa, eikä heillä ilmennyt yhteyksiä ääriliikkeisiin. Tekijöitä yhdisti rasistinen maailmankatsomus, ja vastaanottokeskukseen tehtyjä iskuja käsiteltiin viharikoksina. Teon rasistinen motiivi kovensi tuomioita, esimerkiksi Kouvolan iskun tekijä tuomittiin vuoden ehdottomaan vankeuteen.

Presidentti Sauli Niinistö puhui uudenvuoden 2016 puheessaan vastaanottokeskuksia vastaan tehtyjen polttopulloiskujen vakavuudesta. Hän sanoi olevansa vanhan opin juristi, ja silloisen lain mukaan polttopullo rakennukseen, jossa saattoi olla ihmisiä oli nimikkeeltään murhapoltto ja sen olevan sitä hänelle vieläkin, eli raskas rikos.

Tuntematon henkilö heitti polttopulloja Petäjäveden vastaanottokeskukseen helmikuun 2. ja 3. päivän välisenä yönä 2016. Vastaanottokeskuksen ulko-oven ikkunan läpi lensi kolme polttopulloa. Tekoaikana puolet vastaanottokeskuksen 80 asukkaasta oli lapsia.

Forssan vastaanottokeskuksessa oli joukkotappelu 23.8.2016, jolloin useita kymmeniä kantaväestöön kuulunutta iski kättäpidemmillä välineillä maahanmuuttajia vastaan.

Katso myös
Järjestelykeskus
Turun isku 2017

Lähteet

Aiheesta muualla
 Laki kotoutumisen edistämisestä 30.12.2010/1386
Luonan työntekijät vastaanottokeskusten arjesta: "Bisnestä ihmisoikeuksien kustannuksella" Yle, 2016

Pakolaisuus